Diari Oficial de la Generalitat Valenciana


Sumari del DOGV 8499, del 05-03-2019 (2019/2083)

RESOLUCIÓ de 22 de febrer de 2019, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de diverses places de direcció de caràcter assistencial del CHGUV, corresponents a les convocatòries CM/01/2009 i CM/01/2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2083


Data del document
:   22-02-2019

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 de febrer de 2019, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de diverses places de direcció de caràcter assistencial del CHGUV, corresponents a les convocatòries CM/01/2009 i CM/01/2010. [2019/2083]  
Les bases generals per a la provisió de places que comporten direcció, aprovades per la Resolució de la Presidència del CHGUV, de data 15 de gener de 2018 (DOGV 8245, 01.03.2018), regulen en la base 18 el present procés d'avaluació, a l'efecte de continuïtat en l'acompliment de les places de direcció en l'àmbit del CHGUV.  
La referida base 18 resulta aplicable a les direccions incloses en el procés d'avaluació que ara es resol, de conformitat amb el que estableix la disposició transitòria de les esmentades bases generals.  
  
Per Resolució de la Presidència del Consorci HGUV, de data 26 de gener de 2015 (DOGV 7461, 09.02.2015), es resolen els processos d'avaluació de l'acompliment de diverses places de direcció de caràcter assistencial d'aquest, en la qual s'estableixen els efectes economicoadministratius dels corresponents nomenaments, el caràcter temporal d'aquests, i la submissió a avaluació del seu acompliment pel període que en cada cas s'assenyala.  
A aquest efecte, en els termes establits en les referides bases generals, s'ha portat a terme el present procés d'avaluació de les direccions assistencials exercides de manera efectiva durant el període establit de quatre anys, i que figuren en l'annex de la present resolució.  
  
Les respectives comissions d'avaluació nomenades a aquest efecte mitjançant Resolució de la Presidència del CHGUV, de 13 de novembre de 2018 (DOGV 8430, 23.11.2018), han elaborat informes respecte de les persones candidates i han proposat la continuïtat dels que figuren en l'annex d'aquesta resolució.  
En conseqüència amb tot això, i d'acord amb la proposta de la respectiva comissió d'avaluació, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV resol:  
  
  
Primer  
Declarar que José Salvador Morell Cabedo no ha superat el procés d'avaluació de l'acompliment en la plaça de cap del Servei de Cardiologia, per la qual cosa, de conformitat amb el que s'estableix en la base general 18 esmentada en la part expositiva de la present resolució, cessarà en aquesta, i caldrà dur a terme els actes administratius que en conseqüència resulten procedents, en els termes establits en la referida base 18.  
  
Segon  
Confirmar les persones que figuren en l'annex d'aquesta resolució, en l'acompliment de la plaça que en cada cas s'especifica.  
El nomenament té caràcter temporal i es troba sotmés a avaluació quadriennal de l'acompliment, a l'efecte de la seua continuïtat, en els termes determinats en les bases generals de provisió de places de direcció aprovades per la Resolució de 15 de gener de 2018, de la Presidència del CHGUV (DOGV 8245, 01.03.2018).  
A aquest efecte les persones interessades hauran de presentar en la data que s'indica en aquest annex, i referida al període que s'hi assenyala, la documentació i el projecte memòria establits en la base 18 de les referides bases generales. En cas de no fer-ho així, es consideraria que renuncien a participar en el procés d'avaluació i, per tant, a la seua continuïtat en la plaça.  
La Direcció de Recursos Humans ha de realitzar els actes administratius oportuns per a l'eficàcia d'aquesta resolució.  
Contra aquest acte, que esgota la via administrativa, pot interposar-se potestativament un recurs de reposició davant aquest mateix òrgan, en el termini d'un mes comptat des de l'endemà de la seua publicació o, directament, un recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de febrer de 2019.- La presidenta del CHGUV i consellera de Sanitat Universal i Salut Pública: Ana María Barceló Chico.